text: [{"text_idx": "#000000", "text": "Beware of worshipping the God of Ellen White and Trinitarians. Her god has a divine son who is 'equal with God, infinite and omnipotent.' We worship, instead, the God of Yahushua. Even though Yahushua was Yahuwah's Messiah, the highest level of agency ever reached by any being, thus enabling him to do the works of Yahuwah and teach His words, He never considered himself equal to the Father. He kept reminding us that the Father was greater than him. He also confirmed that he could do nothing independently, for he depended entirely on Yahuwah. At WLC, we are consumed with worshiping the God of Yahushua and denouncing the god of Ellen White and the Trinitarians. The efforts many have undertaken over time to promote her as Yahuwah's messenger/spokesperson for these last days are deplorable. Such hapless efforts mislead millions worldwide into worshiping Ellen White's false and non-existent god. Click here to familiarize yourself with 8 verses affirming Yahushua's God."}, {"text_idx": "#000002", "text": "Eeci cibalo tacili ca WLC. Eelyo notubelesya zilembedwe aabalembi balaanze lya nkamu, tusimba buyo zyeezyo zyeendelana 100% a Bbaibbele a lusyomo lwesu cino ciindi munkamu ya WLC. Aboobo eezyo zibalo inga zyalanganyigwa kuti nzya nkamu ya WLC. Twakalelekwa kapati amulimo wabalanda ba Yahuwah banjaanji. Pele tatukulwaizyi ndinywe nobeenzuma kutalika kubala zyaalembwa abantu aabo. Eezyo nzibaalemba, twakazigwisya mumalembe eesu nkaambo kanjaanji zililubide akubaa tumpenda. Cintu cuusisya ncakuti tucilangaula mbungano yamilimo iitakwe kampenda. Ikuti konyandidwe nkaambo ka [zibalo/milumbe] iitali ya WLC, kobikkila maanu ku Tusimpi 4:18. Kuteelela kwesu nkwakuti kasimpe Kakwe kalazyokoloka, eelyo mumuni nuuyaa kumwesya munzila yesu. Tulakayandisya kasimpe kwiinda buumi, nkanko tulakavwuntauzya kufumbwa nkokakonzya kujanwa."}, {"text_idx": "#000004", "text": "Lwiiyo lwa mizeezo yabusongo bwaci Giliki lwakabakwelelezya abalo bamaJuuda. Umwi wabaabo wakalaa mpuwo mpati ngu Philo (c. 20 BC-50 AD), ooyo muJuuda bamwi ngobasyoma kuti nguwaasungilizya Milazyo yaku Nicene, nokuba kuti wakali fwide kale kwamyaka 300. Bamwi basyoma kuti majwi aakuti \u201cMumuni uuzyila kumumuninyina, kasimpe kazyila kuli Leza wakasimpe\u201d aali mumilazyo yaku Nicene, akazyila mumalembe ookwa Philo. Ime ndakavwuntauzya makani aayo alimwi Ime ndikkedwe camba kuti aayo inga kaanooli ali masimpe ncobeni."}, {"text_idx": "#000005", "text": "Kweendelanya bwaamba mulembi wamisela yacikombelo uulaa mpuwo Jaroslav Pelikan, ooyo wakabala makunga aamabbuku 38, ngibaalemba bamatata bacikombelo aabo bakali kulumbaizya -Plato wa musela watatu, wakatobela mumatende aabasongo baci Giliki. Bakazumanana kusumpauzya mizeezo yakale akwaanza mizeezo mipya. Umwi akataa mizeezo eeyo wakali wakuti munyika njotubona ntongola meso /nyika iili mumizeezo, kuli ziimo zyotatwe \u2014 ca Omwe, ca Busongo, aca Moza \u2014 alimwi eezi zyotatwe mukubambwa kwazyo ncintu comwe, ncimwi mu bube bwaco. Tee umvwikaanga tuluuzi kale muzeezo ooyu? Ooyu ngowakali muzeezo wa Plotinus (c. 204-270 AD). Walo wakali kusyoma kuti eeco cilibonya ameso cilisofweede pele camu moza ncibotu, ooku nkuyeeyela kwabuJuuda bwamisela mitaanzi kuzwa ciindi ca Kristu. Augustine waku Hippo awalo umvwikaanga wakakwelelezyegwa mukuyeeyela kwamusyobo ooyu, akutalika kusungilizya kuti cisaaza ncinyonyoono \u2014 nokuba kuti cacitilwa mu cikwati."}, {"text_idx": "#000006", "text": "Nkaambo kazyibidwe kapati kuti bamwi bamatata bataanzi bacikombelo mbuli Justin Martyr, Tertullian, Clement waku Alexandria a Theodosius, abalo bakali kutobelezya mizeezo ya bu Giliki. Ime ndakabala nzibaalemba alimwi kwiina akati kabo wakali kusyoma muli Baleza botatwe. Oolu ndusyomo lwakweena lwakamwayigwa abaabo basyoma kuti kuli Baleza botatwe bayandisya kupelengusya mangwalo akulangila kuti kunyina muntu (mbuli) uutikabale malembe mataanzi lwakwe mwini! Justin Martyr wakali Muntu uusyoma kuti (Kristu wakalengwa biya) mpoonya wakabikka matalikilo aa Logos (Ijwi) kumatalikilo aa malengelo (aboobo taakali muntu uusyoma muli Baleza botatwe pe!). Tertullian wakali kusyoma kuti Mwana wakali kunsaa Taata, ooyo muzeezo waakakwa aakale mu Cikombelo kuti wakali wabuzangi. Theophilus waku Antioch wakali kwaambilizya Leza, Ijwi a Busongo Bwakwe (eeco tacili baleza botatwe pe!). Ncobeni, Jaroslav Pelikan waamba kuti bunji bwa balembi ba cikombelo bataanzi bakali kumvwika kuti bazumina muzeezo wakuti \u201cLeza ulalitondezya muziimo zyotatwe\u201d Pele kali (Omwe) kutali Baleza Botatwe."}, {"text_idx": "#000007", "text": "Bamatata bataanzi bakayandisyide muzeezo wa \u201cJwi\u201d kutali wa Baleza Botatwe, ooku mumajwi amwi nkokwaamba kuti Yahuwah mbobeendelana a Jwi. Kusikila munsaa boonse bakali kusyoma kuti Mwana uli kunsaa Taata, pele eeco tacili ncico ciyiisyigwa mulusyomo lwa Baleza botatwe. Kwiimpanya aa Bbaibbele, mutwe wabaleza botatwe tuuyisyi kulibatamika. Eelyo Arius kayinduluka kwaambwa cakaambide bamatata bacikombelo acili mu Bbaibbele kuli Constantine Muleli, Constantine wakacinca mpaakayimvwi mukasimpe akutanda Athanasius. Alakwe wakaba muntu uusyoma muli Leza Omwe alimwi wakabbizyigwa naakali kufumba bulamfu abulo bwakwe abbishopo uusyoma muli Leza Omwe, Eusebius waku Nicomedia."}, {"text_idx": "#000009", "text": "Mpoonya kwakatobela Origen (c. 184-253). Ooyo walo wakali maninide kukwelelezyegwa mulusyomo lwaci Giliki. Walo wakali kusyoma kuti myuuya yakali kupona kabataninga zyalwa bantu \u2014 akuti iswe toonse twakali myuuya iitafwi kujulu katutaninga kuba bana bavwanda mwida, alimwi wakalaa lusyomo lwa lufutuko lwa mulengalenga woonse \u2014 kuti bantu boonse bayoofutulwa. Tacigambyi kuti wakatandwa mucikombelo! Kucikolo ca Origen ku Alexandria, yoonse eeyi mizeezo yaci Giliki yakali kukulwayizyigwa kubalwa. Cilakondelezya kuti mwaalumi wazina lya Rufinus wakazumina kuti wakacinca zyakalembede Origen kutegwa bamutande Origen pele wakalyeempa ncaakacita naakafwide Origen. Tulakonzya kutondezya makani aaya nkaambo tumwi tubeela twamalembe ookwa Origen tatukonzyene azyakalembwa mubbuku lya Rufinus. Malembe ookwa Origen akawumpwa, pele kuli zibeela zyakacaala. Origen wakali mutaanzi kubelesya mabala aakuti \u201cMwana uuteeli\u201d \u2014 nokuba kuti wakabelesya abbala lya \u201ckulengwa\u201d naakali kwaambilizya Mwana. Wakali kwiide kwiingaila ooku akooku."}, {"text_idx": "#000011", "text": "Eelyo Constantine naakali kuyeeyela kuti wakasanduka (c. 312), wakajana Cikombelo cilipyopyongene kapati, mpawo ciindi \u201ccipati\u201d ca Miswaangano ya Cikombelo mpuyaatalila aawo. Aciindi eeco Arius wakali kwaamba kuti Mwanaa Leza wakalengwa buya, aboobo eelyo ndelyakaba penzi pati kuli Athanasius (ooyo wakali kusyoma muli Baleza botatwe) abamwi ba Kujwe bakali kusyoma muli Baleza botatwe akusyoma kuti Mwanaa Leza wakazyalilwa muli Taata, nokuba kuti walo tali Leza uutamani ngu \u201cLeza Mwana\u201d Muntu. Aabo bakali kusyoma aasyoonto muli Baleza botatwe bakalailila Arius kumwi kabayeeyela kuti bamusandula kuzya kulubazu lwabo, pele Ime ndadonaika naa caacitika ncobeni eeco."}, {"text_idx": "#000012", "text": "Kutegwa asoleke kukamantanya Cikombelo cakwe akuyumya Bulelo bwakwe, Constantine wakaita muswaangano ku Nicea mu 325 AD. Ooyu muswaangano wakali wakukosozya makani aajatikizya ciimo ca Yahushua Mwana. Kwakaambwa kuti Kristu \u201cmbulowa bomwe\u201d (nciimo comwe a Yahuwah) alimwi kutali buyo \u201ckukonzyanya\u201d (baleelene a Leza). Kwakaambwa akuti lusyomo muli Baleza botatwe talululeme. Kwakali botatwe buyo baakakide makani aayo, aboobo bakatandwa. Kwiina cakaambwa kujatikizya Muya Uusalala, aboobo kwakacili mizeezo yiindene kuti nguni naa ninzi Muya Uusalala kusikila mu 381 AD."}, {"text_idx": "#000013", "text": "Pele bakomba Baleza botatwe ncibatakaamba ncakuti ooyo musalo wakazumanana niwakainda muswaangano ku Nicea. Arius wakamvwugwa mumatwi aa Constantine, mpoonya abalo bakasandukila kumizeezo yokwa Arius. Nkabela mu 357 AD kwakaba muswaangano uumbi mupati ku Nicea oomo mumuswaangano, mizeezo yokwa Arius yakaambwa kuti tiiluzi (Muswaano Watatu ku Sirmium)."}, {"text_idx": "#000016", "text": "Boonse bamatata baku Cappadocia bakali kubala lwiiyo lwaci Giliki. Bakasoleka kupelengusya Bantu botatwe, omwe-omwe wabaabo kali Leza, mbobakonzya kwiimpana mizeezo amakanze aabo, pele kabali Leza Omwe kutali Baleza botatwe. Bakaalilwa cinicini. Bakasoleka ooku akooku kupindula makani aayo kababelesya mizeezo yabasongo baci Giliki mbuli ya Plotinus \u2014 Milazyo yotatwe: Omwe, Busongo a Muya, alimwi eezi zyotatwe kazilaa mubili omwe. Bakazulwa akulizuminina kuti tabakonzyi nokuba maanu aali buti kuswaanganya zyotatwe kuti zibe comwe."}, {"text_idx": "#000018", "text": "Kwamisela minjaanji bamayi babuleza bakasoleka kumvwisyisya Bantu botatwe \u2014 omwe-omwe wabaabo kali Leza \u2014 mbobanga baba Leza omwe. Bakatingaana amibuzyo mbuli yakuti:"}, {"text_idx": "#000019", "text": "Hena Leza Omwe mukwasyi wa Baleza botatwe? Naa mbaaleza botatwe bavwubide antoomwe?\nHena malembe aaku Nicene aliluleme mpaalembedwe kuti Leza muzeezo omwe nanka Milazyo yaku Constantinople ililuleme mpoyaamba kuti Leza mizeezo yotatwe?\nHena Bakatolika baku Roma baliluleme kujatikizya Baleza babo botatwe, nanka Zikombelo zya Kujwe hena zili luleme?\nHena aabo basyoma mumuzeezo wakunyonyweeda limwi zyoonse kusikila kwabula cicaala (kugwisya) baliluleme naa mbabaabo bakazya muzeezo ooyo? Mbubuti Leza Mwana mbwaakali kunga wazumanana kuba Leza akulisamununa ciimo cabulemu eeco cimupa kuti kacili \u201cLeza\u201d?"}, {"text_idx": "#000020", "text": "Mpeenya kazili boobo kwakanjila Augustine waku Hippo (354-430). Kulangikaanga awalo wakakwelelezyegwa abaabo bakalaa mizeezo yakasolweda Plato mumusela watatu. Kwiinda mumalembe aakwe a Muleli Theodosius ooyo wakali kupenzya bantu, akusinikizya boonse kusyoma muli Baleza botatwe mumulawo wacisi, niwaayindide Muswaangano ku Constantinople mu 381 AD, aabo basyoma muli Baleza botatwe."}]